الحمدولله رب العالمین والصلاه و السلام علی محمد و آله ، داها صونرا ، ارتیق گورورسونوز بیزلرین باشینا گله ن اولایلاری.
آنجاق دونیاده ده گیشینمیش ، کوتولوغونو به للی ایتمیش ایلیغینی ده آرخاسینا آتمیش.
صویو توکوله ن قابدا ، قالان داملالار ، و هواسی پیس یایلاغ گیبی ، پینتیلی و ذللتلی بیر حیاتدان باشقا بیر شی اوندا قالمامیش.
آرتیق گورورسونوز حقله عمل – و باطل ده نهی ایدیلمیری ، او حالدا مؤمن اولان کیمسه حق یولوندا اللها قاووشماغی دیلر. شبهسیز من ئولومو موتلولوغدان ، و ظالیم لرله یاشاماغی دا ذللت ته ن باشقا بیر شی گورموره م.
زهیرین قونوشماسی
اورادان زهیر بن القین قالخیب دئدی: ای پیغمبرین اوغلو بیز سوزلرینی ایشیدیغ.
یانیمیزدا بو فانی دونیانین هیچ بیر ده گه ری یوختور. اگر دونیا صونسوز و بیرده ئولومسوز اولسایدیغ ، سنین یولوندا ئولدورولمه غی ، او ابدی حیات تان داها ایی گوره ردیغ.
نافع بن هلالین قونوشماسی
اوندان صونرا نافع ایاغا قالقتی و دئدی:
آند اولسون اللها بیزیم ئولومدن قورخوموز یوختور.ایسته ر سین شرقه و ایسته ر سین غربه آپار بیزی . بیز یقین اوزه ر ینده یغ دوستلارینلا دوست و دوشمانلارینلادا دوشمانیغ.
بریرین قونوشماسی
اوندان صونرا بریر قالقتی و بویوردو:
ای پیغمبرین اوغلو اللها آند اولسون ، الله سنی بیزیم اوزه ریمیزه منت ایله دی.گه ره ک سنه یاردیم ایتمه غ اوزه ره صاواشاغین. بدنیمیز سنین اوغروندا قوی دوغرانسین. قیامت گونونده ده شفاعتچیمیز ، آتان پیغمبر افندیمیز اولسون.
بیر اوزون یولچولوغون قانلی یولو صونوندا
فراتین قیراغیندا عهده وفا گونونده
شفقین قرآنینا ایده نده ن صونرا وداع
ده ر د له شتی یارین ایله آل ئولومون ئونونده
عشق درسینی ویره نده اللها شکر ایله دی
حق گوجونه دایاندی آرتیق بویله سویله دی:
بو وفالی اصحابیم هر بیری بیر اردو دور
کربلا بیر چول دگیل آزاده لر یوردودور
ای دوستلار بیلین بوگون کفنیمیز آل قاندی
بو قومون قوجاغیندا جانانا جان قرباندی
حق خسته دیر بوجانی اونا ساوغات ایله ریم
گله جه غ اینسانلارین یاراسینا درماندی
ای دوستلار ازه ل گوندن قرار وئریب جانانیم
بوگونده حق اوغروندا گره ک قانا بویانیم
قانیمیزدان فراتلار یاغمورلار و برکانلار
من حقین کوله سییم حق باغیرار هر یانیم
ای اللهیم بو صحرادا سنسین منیم صیغناغیم
یولچولوغوم سنه دیر، سن ، اومیدیم دایاغیم
بو قیزیل سیقینتیده ن شکایتیم سنه دیر
ئوزون ایله عنایت ، سنچین اسه ن بایراغیم
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pbt_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab